
న్యూఢిల్లీ, ఫిబ్రవరి 3: నిరసనలు, నినాదాలతో లోక్సభ శుక్రవారం దద్దరిల్లింది. ఉదయం సభ సమావేశం కాగానే... బుధవారంనాడు సీనియర్ ఎంపీ అహ్మద్ మృతి, ఆ విషయంలో చోటుచేసుకున్న పరిణామాలపై కాంగ్రెస్ సభాపక్ష నేత మల్లికార్జున ఖర్గే మాట్లాడారు. అహ్మద్ మృతి చెందిన విషయాన్ని ప్రభుత్వం ఉద్దేశపూర్వకంగానే చాలాసేపు ప్రకటించలేదని, ఈ దిశగా ప్రధాని కార్యాలయం ఒత్తిడి తెచ్చిందని ఆరోపించారు. బడ్జెట్ను ప్రవేశపెట్టడానికే ప్రభుత్వం ఇలా చేసిందని విమర్శించారు. అహ్మద్ కుమార్తె, అల్లుడిని కూడా 6-7 గంటలపాటు మృతదేహం వద్దకు అనుమతించకుండా అవమానకరంగా వ్యవహరించారని ఆగ్రహం వ్యక్తం చేశారు. అహ్మద్ బతికే ఉన్నట్లుగా ఆయన్ను ఆస్పత్రిలోనే ఉంచేలా వైద్యులపై ప్రభుత్వం ఒత్తిడి తెచ్చిందని ఖర్గే ఆరోపించారు. అహ్మద్ మృతదేహాన్ని చూడడానికి వెళ్లిన సోనియా, రాహుల్, ఇతర సీనియర్ ఎంపీలను సైతం వైద్యులు అనుమతించలేదని ఆగ్రహం వ్యక్తం చేశారు. ఈ విషయంపై ప్రభుత్వం ప్రకటన చేయాలని, బాధ్యులపై చర్యలు తీసుకోవాలని, ఈ మొత్తం ఉదంతంపై పార్లమెంటరీ కమిటీతో దర్యాప్తు చేయించాలని డిమాండ్ చేశారు. ఖర్గేకు ఇతర కాంగ్రెస్, వామపక్ష ఎంపీలు కూడా మద్దతుగా నిలిచారు. రెండు వాయిదాల తర్వాత సభ సోమవారానికి వాయిదా పడింది. సభలో గందరగోళ పరిస్థితుల మధ్యే ప్రత్యేక బ్యాంక్ నోట్ల బిల్లును ఆర్థిక మంత్రి జైట్లీ, వేతన చెల్లింపుల సవరణ బిల్లును మంత్రి దత్తాత్రేయ ప్రవేశపెట్టారు. కాగా, విషయాన్ని రాజకీయం చేయొద్దని, అహ్మద్ మృతిపై ఆర్ఎంఎల్ ఆస్పత్రి సూపరింటెండెంట్ ఇప్పటికే ఓ ప్రకటన చేశారని పార్లమెంటరీ వ్యవహారాల శాఖ అనంతకుమార్ అన్నారు.

newdhilly, fibravari 3: nirasanalu, ninaadaalatoe loksabha sukravaaram daddarillindi. udayam sabha samavesam kagane... budhavaaramnaadu seanier empy ahmad mruti, aa vishayamlo chotuchesukunna parinaamaalapai congress sabhapaksha netha mallikaarjuna kharge matladaru. ahmad mruti chendina vishayaanni prabhutvam uddesapurvakamgaane chaalaasepu prakatinchaledani, ee disagaa pradhaani kaaryaalayam ottidi tecchindani aaropinchaaru. badjetnu pravesapettadaanike prabhutvam ilaa chesindani vimarsinchaaru. ahmad kumarte, alludini kuudaa 6-7 gantalapaatu mrutadeham vaddaku anumatinchakundaa avamaanakaramgaa vyavaharinchaarani aagraham vyaktam chesaru. ahmad batike unnatlugaa aayannu aaspatrilone unchela vaidyulapai prabhutvam ottidi tecchindani kharge aaropinchaaru. ahmad mrutadehaanni chudadaniki vellina sonia, rahul, itara seanier empeelanu saitam vaidyulu anumatinchaledani aagraham vyaktam chesaru. ee vishayampai prabhutvam prakatana cheyalani, baadhyulapai charyalu teesukovaalani, ee mottam udantampai parlamentary kamiteetho daryaaptu cheyinchaalani demand chesaru. khargeku itara congress, vamapaksha empeelu kuudaa maddatugaa nilichaaru. rendu vaayidaala tarvaata sabha somavaaraaniki vaayidaa padindi. sabhalo gandaragola paristhitula madhye pratyeka bank notla billunu aardhika mantri jaitley, vetana chellimpula savarana billunu mantri dattatreya pravesapettaaru. kaga, vishayaanni rajakeeyam cheyoddani, ahmad mrutipai arml aaspatri superintendent ippatike oo prakatana chesarani parlamentary vyavahaaraala saakha anantakumar annaru.